Kamp stërvitor për të sëmurët me Parkinson
Pacientëve me Parkinson po u rekomandohte të bëjnë sa më shumë ushtrime fizike, për ngadalësimin e sëmundjes.
Sëmundja e Parkinsonit, e cila prek mbi 6 milionë njerëz në mbarë botën, godet sistemin nervor qendror, duke ja bërë pacientit të vështirë lëvizjen. Dridhjet dhe mungesa e lirshmërisë në lëvizje që shkakton kjo sëmundje rëndohen me kalimin e kohës. Nuk ka kurë për Parkinsonin, prandaj trajtimi i sëmundjes shpesh përqendrohet tek lehtësimi i simptomave me ilaçe dhe përmes ndërhyrjes kirurgjikale. Por kohët e fundit po shtohet interesi tek një tjetër formë ndërhyrjeje - ushtrime të shumta fizike. Në vazhdim ju njohim me një kamp stërvitor për pacientët me Parkinson, në Boulder të shtetit Colorado. Të gjithë këta njerëz janë me sëmundjen e Parkinsonit. Kjo gjendje e pakurueshme neurologjike ua vështirëson kaq shumë lëvizjen pacientëve, saqë ata i shmangin ushtrimet fizike. Katër vjet më parë, Gary Sobel ishte një prej tyre. Gary Sobel ja dedikon përmirësimin e gjendjes së tij fillimit të një doze të vogël të ilaçit të Parkinsonit dhe ushtrimeve të shumta fizike. Por kur ushtrimet fizike e ndihmuan të lëvizte më me lehtësi, ai vendosi që fuqizimi i muskujve dhe forcimi i ekuilibrit, po ashtu mund të kishte rezultat, dhe ashtu doli! Histori suksessi si kjo kanë tërhequr vëmendjen e komunitetit mjekësor, sipas mjekes së Universitetit të Kolorados, Heather Ene, e specilizuar për çrregullimet në lëvizje. Një nga përpjekjet është trajnimi i mbi 100 instruktorëve në mbarë Shtetet e Bashkuara, që të përdorin metodat e tij...